**Prezentácia ročníkovej práce v programe Power Point**

* prezentácia ročníkovej práce v slajdoch,
* počet slajdov 6-7 max 8,
* **prvý slajd** – informácie – názov vysokej školy, názov katedry, názov práce, meno priezvisko autora, mesto a dátum,
* **druhý slajd** – štruktúra alebo obsah ročníkovej práce, stačia názvy kapitol, bez úvodu, záveru, zoznamu použitej literatúry, bez čísel a odrážok,
* **tretí slajd** – cieľ práce, cieľová skupina,
* **štvrtý slajd** – venovať mimoriadnu pozornosť, má sa v ňom vyzdvihnúť najdôležitejšia kapitola, pojednávajúca o sociálnej práci, hlavná myšlienka práce, dôležité zistenia,
* **piaty slajd** – záver a odporúčanie pre prax,
* **šiesty slajd** – môže byť motto buď z práce alebo citát s prácou súvisiaci,
* **siedmy slajd** – Ďakujem Vám za pozornosť

**Odporúčania pri tvorbe prezentácie**

* do prezentácie kladieme fakty, ktoré sú dôležité, ťažšie zapamätateľné,
* správny slajd = **jasný, stručný, dobre čitateľný,**
* odporúča sa na tému 6-8 riadkov, na riadok 3-5 slov, jedna farba textu,
* v celej práci jeden druh písma – nie je konkrétne odporučené, ale uvádza sa Arial:)
* veľkosť písma sa odporúča - nadpis – 34 - 36b, ak máme tak podnadpis – 28 – 30b, text – 26 – 30b,
* dbať na dostatočný kontrast medzi farbou pozadia a farbou textu, jednotnosť snímok, zvoliť si jednu schému farebnosti a tú používať v celej prezentácii,
* pozor na gramatické chyby v texte slajdov, každý si to zapamätá, používať diakritiku,
* nedostatok je v obrovskom množstve informácií, poslucháč nevie, čo si má z ktorého slajdu vybrať,
* menej je niekedy viac,
* na začiatku prečítať prácu a povedať si čo je v práci kľúčové, čo chcete povedať, pretože od toho sa bude odvíjať formálna aj obsahová stránka prezentácie,
* na papieri si vytvorte bázu prezentácie, ktorá bude tvoriť prostriedok ako v prezentácii zdôrazniť to, čo chcete,
* treba si zvážiť čo všetko môžem zo slajdu vyhodiť aby to stále dávalo zmysel,
* dôležité je ukotvenie, postupnosť,

**Samotná prezentácia**

* prvý slajd

pozdrav – oslovenie publika – predstavenie – motivácia

**konkrétne** – Dobrý deň – Vážená............, Vážení študenti, moje meno je ....................a dovoľte mi, aby som pristúpil/a k prezentácii ročníkovej práce, ktorú sme spracovali na tému (názov práce). Motiváciou pre výber práve tejto problematiky..............) (kliknete na druhý slajd)

Napriek tomu, že ide o prezentáciu ročníkovej práce, budete ju prezentovať v minulom čase v 1 os. množného čísla, aby ste sa takto postupne pripravili na prezentáciu bakalárskej práce.

* **druhý slajd –** veľmi stručne a výstižne vystihnúť podstatu každej kapitoly,
* **tretí slajd –** prezentovať čo bolo cieľom práce,
* **štvrtý slajd –** vyzdvihnúť tzv. pilierovú kapitolu, ktorou indikujete dôležitosť sociálnej práce v spracovanej problematike, pozornosť venujte Vašim zisteniam k čomu ste sa v práci dopracovali a ako je možné tieto zistenia využiť v praxi,
* **piaty slajd –** venujte sa odporúčaniam pre prax, čo Vám pri spracovaní problematiky chýbalo a na základe toho čo by ste odporučili,
* **šiesty slajd, siedmy slajd.**
* časový limit cca 3-4 min.,

**Odporúčania pri prezentácii**

* prezentácia je vystúpením pred určitým publikom, obecenstvom...,
* ide len o **osnovu** k obsahu, o ktorom budete hovoriť,
* uprednostňovať fakty pred nič nehovoriacimi vetami, tvoriť jednoduché vety, koncentrovať sa na to čo hovorím,
* autorita v oblasti ktorú prezentujete, dôvera publika,
* dostatočný záujem a poznanie problematiky, inak dochádza k spochybneniu prezentácie,
* presvedčiť publikum, že máte dostatok vedomostí na prezentáciu predkladanej problematiky,
* dôležitosť vyvolať emóciu – aby sa publikum zamyslelo, zaujalo, slušnosť,
* byť prirodzený, autentický, schopnosť byť sám sebou – základ dobrej prezentácie,
* zachovajte vnútorný postoj,
* dostatok času na kvalitnú prezentáciu,
* dodržiavajte časový limit, nie je príjemné ak Vás niekto zastaví,
* udržiavajte očný kontakt, rozprávajte zrozumiteľne a plynulo,
* nenechajte sa uniesť negatívnymi emóciami,
* vzhľad, hlas, reč tela, uvoľnenosť, neotáčať sa publiku chrbtom,
* nečítajte text z papiera, prezentovať vlastnými slovami,
* rušivo pôsobí neadekvátna prezentácia, tichý alebo hlučný prejav, monotónny hlas, zvukové tiky – hm, eee, teda...
* min päť krát doma vyskúšať – zrkadlo, diktafón, videokamera, domáci poslucháči, ktorí Vám poskytnú **spätnú väzbu**,
* nácvik znižuje trému.